પિનાક – I એ અન-ગાઈડેડ આર્ટિલરી રોકેટ સિસ્ટમ છે. અર્થાત, મિસાઈલ છોડ્યા બાદ લોંચર એને કન્ટ્રોલ ન કરી શકે. પણ 40 કિલોમીટર જેટલી રેન્જને કારણે એને ગાઈડન્સ કે કન્ટ્રોલ સીસ્ટમની જરૂર નથી. હવે જે નવો અવતાર છે (જેનું સફળ પરિક્ષણ મે – 2018માં થયું તે ગાઈડેડ મિસાઈલ વર્ઝન છે. જેમાં નેવીગેશન, ગાઈડન્સ અને કન્ટ્રોલ કીટ સામેલ છે. અને આ આખી સિસ્ટમ DRDO સંલગ્ન ડીફેન્સ લેબોરેટરી RCI – Research Center, Imarat (જે હૈદરાબાદ સ્થીત છે) દ્વારા સંપુર્ણ સ્વદેશી રીતે વિકસાવવામાં આવી છે. આ પિનાક – II હવે વધુ લાંબી મારક ક્ષમતા અને ગજબની એક્યુરેસી સાથે દુશ્મનનો સર્વનાશ કરવા તૈયાર છે. પિનાક-I જે 40 કિલોમીટરની મારક ક્ષમતા ધરાવતી હતી એની સામે આ પિનાક – II 70+ કિલોમીટરની ક્ષમતા ધરાવે છે. આ નેવીગેશન અને કન્ટ્રોલ ક્ષમતા એટલે વધુ અનિવાર્ય હતી કે જો મિસાઈલની રેન્જ વધારવામાં આવે તો એની એક્યુરેસી જળવાઈ રહેવી આવશ્યક બની રહેતી હતી. અને આ સફળ પરિક્ષણ આપણા વૈજ્ઞાનિક અને રીસર્ચ સંસ્થાઓની પ્રચંડ ઉપલબ્ધી ગણી શકાય.